Oficiālais Vēstnesis L 106 , 30/04/1993 Lpp. 0011 - 0013

Speciālizdevums somu valodā: Nodaļa 3 Sējums 49 Lpp. 0137

Speciālizdevums zviedru valodā: Nodaļa 3 Sējums 49 Lpp. 0137



Komisijas Lēmums (1993. gada 30. marts), ar ko attiecībā uz sēklas kartupeļu tirdzniecību atļauj konkrētām dalībvalstīm visā teritorijā vai tās daļā paredzēt stingrākus pret dažām slimībām vērstus pasākumus, nekā paredzēts Padomes Direktīvas 66/403/EEK I un II pielikumā (93/231/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/403/EEK par sēklas kartupeļu tirdzniecību [1], kurā jaunākie grozījumi izdarīti ar Komisijas Direktīvu 93/3/EEK [2], un jo īpaši tās 13. panta 2. punktu, ņemot vērā Vācijas, Īrijas un Apvienotās Karalistes izteikto lūgumu, tā kā Direktīvā 66/403/EEK ir paredzētas pielaides attiecībā uz konkrētiem kaitīgiem organismiem; tā kā saskaņā ar minēto direktīvu dalībvalstīm joprojām ir atļauts vietējā ražojuma sēklas kartupeļus pakļaut stingrākiem nosacījumiem; tā kā Īrija visā tās teritorijā, kā arī Vācija un Apvienotā Karaliste attiecībā uz noteiktām to teritorijas daļām vēlas izmantot minētās direktīvas noteikumus attiecībā uz noteiktiem organismiem, kas izrādās īpaši kaitīgi kartupeļu kultūrai minētajos reģionos; tā kā, vadoties no iepriekšējas pieredzes, var pieņemt, ka tādu kategoriju sēklas kartupeļu, kas neatbilst stingrākiem pasākumiem attiecībā uz konkrētiem kaitīgiem organismiem, nekā noteikts minētās direktīvas I un II pielikumā, tirdzniecība izrādās īpaši kaitīga kartupeļu kultūrai visā valsts teritorijā Īrijā un noteiktās teritorijas daļās Vācijā un Apvienotajā Karalistē; tā kā Komisija savā Direktīvā 93/17/EEK [3] ir noteikusi Kopienas bāzes sēklas kartupeļu kategorijas, kā arī tām piemērojamos nosacījumus un apzīmējumus; tā kā sēklas kartupeļi, kas pieder šādām kategorijām, būtu jāuzskata par piemērotiem, lai to tirdzniecību atļautu dalībvalstu teritorijās, ievērojot Direktīvas 66/403/EEK 13. panta 2. punktu; tā kā, salīdzinot pasākumus, kas paredzēti visā Īrijas teritorijā un noteiktās Vācijas un Apvienotās Karalistes teritoriju daļās attiecībā uz vietējo sēklas kartupeļu ražošanu, un Kopienas EEK bāzes sēklas kartupeļu kategorijas, var pieņemt, ka: - "EEK 1. kategorija" atbilst stingrākiem nosacījumiem, - "EEK 2. kategorija" ir līdzvērtīga vietējai ražošanai, kas paredzēta sēklas kartupeļiem, un - "EEK 3. kategorija" ir līdzvērtīga vietējai ražošanai, kas paredzēta kartupeļu ražošanai; tā kā tādēļ Īrijai visā teritorijā, Vācijai un Apvienotajai Karalistei noteiktās teritorijas daļās būtu jāļauj ierobežot sēklas kartupeļu tirdzniecību, ļaujot tirgot tikai to kategoriju Kopienas bāzes kartupeļus, kas noteiktas Direktīvā 93/17/EEK; tā kā šāda atļauja atbilst dalībvalstu saistībām saskaņā ar kopējiem augu veselības noteikumiem, kas izklāstīti Padomes Direktīvā 77/93/EEK [4], kurā jaunākie grozījumi izdarīti ar Komisijas Direktīvu 92/103/EEK [5]; tā kā šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO LĒMUMU. 1. pants Pielikuma 1. ailē uzskaitītajām dalībvalstīm ar šo ir atļauts attiecībā uz sēklas kartupeļu tirdzniecību reģionos, kas norādīti pretī to nosaukumiem šā lēmuma pielikuma 2. ailē, ierobežot sēklas kartupeļu tirdzniecību, ļaujot tirgot tikai šādu Komisijas Direktīvā 93/17/EEK noteiktu kategoriju bāzes sēklas kartupeļus: a) sēklas kartupeļu ražošanai "EEK 1. kategorija" vai "EEK 2. kategorija", b) kartupeļu ražošanai "EEK 1. kategorija", "EEK 2. kategorija" vai "EEK 3. kategorija". 2. pants Attiecīgās dalībvalstis izveido pastāvīgu regulāru apsekojumu sistēmu, kuras mērķis ir nodrošināt stabilu atbilstību nosacījumiem, kas attiecas uz atļaujām, kā arī gatavo ziņojumus; Komisija pārrauga minēto sistēmu. 3. pants Atļauju, kas piešķirta saskaņā ar 1. pantu, atsauc, tiklīdz konstatē, ka attiecīgie nosacījumi vairs netiek pildīti. 4. pants Šo lēmumu piemēro no datuma, kas paredzēts Padomes Direktīvas 91/683/EEK [6] ieviešanai. 5. pants Lēmums ir adresēts dalībvalstīm. Briselē, 1993. gada 30. martā Komisijas vārdā — Komisijas loceklis René Steichen [1] OV 125, 11.7.1966., 2320./66. lpp. [2] OV L 54, 5.3.1993., 21. lpp. [3] OV L 106, 30.4.1993., 7. lpp. [4] OV L 26, 31.1.1977., 20. lpp. [5] OV L 363, 11.12.1992., 1. lpp. [6] OV L 376, 31.12.1991., 29. lpp. -------------------------------------------------- PIELIKUMS 1 | 2 | Dalībvalsts | Reģions | Vācija | Meklenburgas-Priekšpomerānijas federālā zeme | —Grimmen:Wendisch Baggendorf, Gransebieth, Deyelsdorf, Grammendorf, Rackow, Grimmen-Land (uz rietumiem no dzelzceļa līnijas), Splietsdorf | —Greifswald:Züssow, Gribow, Ranzin, Karlsburg, Lühmannsdorf, Wrangelsburg, Lüssow, Orsteil Owstin der Stadt Gützkow | —Stralsund:Tribees, Hugoldsdorf, Drechow, Gremersdorf, Siemersdorf | —Rostock:Sanitz, Groß Lüsewitz, Kavelstorf, Dummerstorf, Rappelin, Niekrenz, Ortsteil Prangendorf der Gemeinde Cammin, Gubkow, Grammow, Thelkow, Nustrow, Ortsteil Vilz der Gemeinde Selpin, Kowalz | —Ribnitz-Damgarten:Böhlendorf, Langsdorf, Breesen, Ortsteil Schlemmin der Gemeinde Semlow | —Bad Doberan:Kröpelin, Bastorf, Ortsteil Vorder Bollhagen der Stadt Bad Doberan, Wittenbeck, Steffenshagen, Kühlungsborn, Reddelich, Jennewitz | —Güstrow:Sabel, Hohen Sprenz, Weitendorf, Kuhs, Lüssow, Sarmstorf, Güstrow, Mistorf, Groß Schiesow | —Lübz:Karow | —AnklamKlein Bünzow, Schmatzin, Krien, Krusenfelde, Iven, Neuendorf B, Medow, Nerdin, Ortsteil Görke der Gemeinde Postlow, Neetzow, Steinmocker, Liepen, Stolpe, Pelsin | —Demmin:Hohenbrünzow, Hohenmocker, Daberkow, Völschow, Plötz, Kartlow, Kruckow, Schmarsow, Alt Tellin, Tutow, Bentzin, Jarmen, Kletzin, Quitzerow, Wüstenfelde, Lindenhof, Beggerow, Verchen, Schönfeld, Ortsteil Lindenfelde der Stadt Demmin | —Altentreptow:Bartow, Breest, Grapsow, Grischow, Werden, Siedenbollentin, Breesen, Wildberg, Pinnow, Groß Teetzleben, Tützpatz, Altenhagen, Wolde, Reinberg | —Schwerin:Ruthenbeck, Ortsteil Hof Barnin der Gemeinde Barnin, Prestin der Gemeinde Bülow, Demen, Wessin | Īrija | Visa teritorija | Apvienotā Karaliste | —Kambrija, Nortamberlenda (Anglija) | —Ziemeļīrija | —Skotija | --------------------------------------------------